হাফেজ আল-আসাদ
হাফেজ আল-আসাদ (আরবিঃ حافظ الأسد , "হাফিজ আল-আসাদ") প্রায় তিন দশক যাবত সিরিয়ার রাষ্ট্রপতি ছিলেন। হাফেজ এমন এক সময় সিরিয়ার হাল ধরেন যখন দেশটির প্রশাসন অভ্যুত্থান, পাল্টা-অভ্যুত্থানে জর্জরিত ছিল। হাফেজ রাষ্ট্রপতিত্ব গ্রহণের পর সিরিয়ায় সামরিক ও রাজনৈতিক স্থিতিশীলতা ফিরে আসে। সিরিয়ার বর্তমান রাষ্ট্রপতি বাশার আল-আসাদ হাফেজ আল-আসাদের পুত্র যিনি ২০০০ সালে পিতার মৃত্যুর পর সর্বসম্মত ভাবে দেশটির দায়িত্ম গ্রহণ করেন।
১৯৬৩ সিরিয়ান অভ্যুত্থান
আলওয়ানের অভ্যুত্থান ব্যর্থ হওয়ার ফলে সিরিয়ার সামরিক ও বেসামরিক ক্ষেত্রে নাসেরবাদিদের প্রভাব শেষ হয়ে যায়। সামরিক কমিটি এরপর দেশের ক্ষমতাকেন্দ্রের প্রধান চালক হয়ে উঠে। মিশরের সাথে সম্পর্কের অবনতি ঘটে। তবে নাসের তখনও সিরিয়ার সাধারণের কাছে জনপ্রিয় ছিলেন। তিনি বাথপন্থিদের ঘাতক ও ফ্যাসিবাদি বলে সমালোচনা করেন। তিনি তাদেরকে ধর্মদ্রোহী ও নাস্তিক শক্তি বলে অভিহিত করেন। ধর্মনিরপেক্ষতাবাদ নিয়ে দলের কঠোর অবস্থান এবং নেতৃত্বে অধিক সংখ্যক অসুন্নিদের উপস্থিতির কারণে তাদের প্রতি এই অভিযোগ করা হয়। নাসের ১৭ এপ্রিলের ইউনিয়ন সমঝোতা থেকে নিজেকে প্রত্যাহারের ঘোষণা দেন।